Krog eo lu Israel da guitaat kamp Jenin hag en em oustlet eo da guitaat an darn hogos holl gêrioù adaloubet Palestina adalek disul, ar pezh a seblant bezañ diouzh pennadurezhioù Washington. An ABU a sav droug ennañ, avat, ouzh Stad hebreat. Evit gwir eo bet Terje Roed-Larsen, kannad an ABU evit ar Reter-nesañ, oc’h ensellet kamp Jenin, a zo bet distrujet e greiz forzh pegement. Ur skrij eo gwelet kement-se, hervezañ, ken ne c’haller ket ijinañ. Goulennet en deus groñs e vefed aotreet a-benn-kaer da vont tre er c’hamp ma ranker kas un oberiadenn zengarouriezh vras da benn hep dale.